Publication: Magyar Közlöny
Issue: MK-2003-135 (Year: 2003, Number: 135)
Era: 1990-2004
Section: 11. §-a alapján, valamint a 26/2001. (VII. 27.) OM rendelet 7. §-a szerint.
Paragraph Index: 924

3. A munkaterület leírása, a végezhetõ tevékenységek összegzése A tüzelõ- és építõanyag kereskedõ legfontosabb feladata — a fogyasztói igények figyelembevételével — folyamatos, korszerû technológiával készült, a keresletet tükrözõ árukínálat biztosítása. Munkája során: — irányítja, szervezi és ellenõrzi a tüzelõ- és építõanyag telep (TÜZÉP telep) beszerzési, értékesítési és raktározási tevékenységét, az áruk csoportosítását, tárolási és mozgatási módok szerint, — figyelemmel kíséri a szállítási szerzõdések tartalmi és formai követelményeinek, valamint teljesítésük határidejének betartását, — megteremti az áru fogadásának feltételeit, elkészíti a telep tárolási tervét, kidolgozza a tüzelõ- és építõanyagok tárolási módjára és iránynormáira vonatkozó útmutatókat, tárolási szerzõdéseket köt, — elvégzi az áru mennyiségi és minõségi átvételével kapcsolatos feladatokat, meggyõzõdik a külföldrõl érkezett áruk vámkezelésérõl, — meghatározza a tüzelõ- és építõanyag telepi (TÜZÉP telepi) ár alkalmazását, árszabályozását, az adott lehetõségeken belül, valamint a kereskedelmi haszonkulcsok, az árrés nagyságát, — kidolgozza a telep érdekeltségi rendszerét, — irányítja és ellenõrzi a telep adminisztrációs feladatait, a pénz és értékkezelést, valamint a készletgazdálkodást az idényszerûség figyelembevételével, — biztosítja a rakodás gépesítését, a mérõeszközök hitelesítését és üzemeltetését, — meghatározza a szervezet hatékony, gazdaságos és jövedelmezõ tevékenységét, fejlõdését, üzletpolitikáját. IV. A szakképesítés szakmai követelményei A kereskedõ — korszerû technikai és üzemszervezési eszközök felhasználásával — biztosítsa a lakosság áruellátásának és a kereskedelmi szolgáltatásoknak az igények szerinti mennyiségben, minõségben, választékban történõ kielégítését. Munkájával, tevékenységével meghatározó befolyást gyakoroljon a tüzelõ- és építõanyag telepek (TÜZÉP telepek) színvonalas mûködésére és nyereséges gazdálkodására. Legyen képes az elsajátított ismereteinek folyamatos fejlesztésére és azok alkalmazására. V. A szakképesítés vizsgakövetelményei

Source: https://magyarkozlony.hu/hivatalos-lapok/de8b3a6253b64182053c672b53f02744c8672bce/dokumentumok/08aff207c8016d927976b248053547323a97ce43/letoltes